***Приложение № 9***

**Проект на договор**

**Д О Г О В О Р**

за услуга с предмет „Изготвяне на проект за Общ устройствен план на Община Свиленград“

Днес, \_\_\_\_\_\_\_\_\_2016 год., в гр. Свиленград между,

 **1.ОБЩИНА СВИЛЕНГРАД**, ЕИК 000903825 с административен адрес: гр.Свиленград, бул.”България” № 32, представлявана от инж.Георги Манолов – Кмет на Община Свиленград, наричана за краткост ВЪЗЛОЖИТЕЛ и

 **2..................................................................................**, ЕИК ...................................., със седалище и адрес на управление: ............................................................................................................, представлявано от ......................................................................................, в качеството и на ..........................................., наричано по-долу ИЗПЪЛНИТЕЛ, се сключи настоящия договор за следното:

**І. ПРЕДМЕТ НА ДОГОВОРА**

**Чл. 1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни следната услуга „Изготвяне на проект за Общ устройствен план на Община Свиленград“ съгласно техническата спецификация на ВЪЗЛОЖИТЕЛЯ – Приложение № 1, Техническото предложение– Приложение № 2 и Ценовото предложение - Приложение № 4, представени в офертата на ИЗПЪЛНИТЕЛЯ.

 (2) ИЗПЪЛНИТЕЛЯТ изработва проекта по ал.1 в обема и със съдържание съобразно „Планово задание за изработване на Общ устройствен план на Община Свиленград“, изискванията на националното законодателство, подзаконовите нормативни актове и в съответствие с дадените становища на компетентните органи, включително и Становище с изход. .......... от ................... г. на Министерство на културата и Становище с изх. № ........................... на Регионалната инспекция по околната среда и водите (РИОСВ) – Хасково.

**ІІ. СРОК ЗА ИЗПЪЛНЕНИЕ НА ДОГОВОРА**

**Чл. 2.** (1) Настоящият договор влиза в сила от датата на подписването му от страните.

(2) Сроковете за изпълнение на услугата предмет на настоящия договор са както следва:

1. Срок за изработване и предаване на Първи етап: изготвяне на опорен план и Предварителен проект, съдържащ текстови и графични материали (изискуемият обхват, обем, мащаб и съдържание) съгласно чл. 18 от Наредба № 8 от 14.06.2001 г. за обема и съдържанието на устройствените планове заедно с Правила и нормативи за прилагане на ОУПО - **до 5 (пет) месеца включително,** считано от датата на подписване на настоящия договор (началната дата на договора).

2.Срок за изготвяне Оценка за съвместимост и на Екологична оценка - **до 4 (месеца) включително,** след изготвяне на предварителния проект.

3.Срок за изработване и предаване на окончателен проект Втори етап: Изготвяне на Окончателен проект, Правила и нормативи за прилагане на ОУПО **до 2 (два) месеца включително**, считано от крайната дата на приключване на необходимите процедури по обсъждане и съгласуване на предварителния проект за ОУПО съгласно изискванията на чл. 127 от Закона за устройство на територията.

 **ІІІ. ЦЕНА И НАЧИН НА ПЛАЩАНЕ**

**Чл.3.** (1) Общата цена за изпълнение на услугата, предмет на договора е в размер на …...(словом:…..) лева без ДДС или ……….. (словом:………..) лева с ДДС, съгласно ценовата оферта на ИЗПЪЛНИТЕЛЯ, неразделна част от настоящия договор.

(2) В посочената цена са включени всички разходи на Изпълнителя по изпълнение на предмета на обществената поръчка и изискванията на нормативната уредба.

(3) Посочената цена е окончателна и не подлежи на увеличение.

(4) Цената по ал.1 от настоящия договор, ВЪЗЛОЖИТЕЛЯТ изплаща на ИЗПЛЪНИТЕЛЯТ по следният начин:

1. Авансово плащане – в размер на 20 % от цената по договора. Плащането се извършва в срок до 30 (тридесет) дни, считано от датата на получаване на оригинална фактура от ИЗПЪЛНИТЕЛЯ;

2. Междинно плащане – в размер на 40 % от цената по договора. Плащането се извършва в срок до 30 (тридесет) дни след:

- приемане без забележки на Първи етап: Изработения във фаза Предварителен проект на Общия устройствен план на Община Свиленград (вкл. ЕО и ОС), чрез констативен приемо-предавателен протокол подписан между страните;

- Доклад с положително становище по отношение на обема и съдържанието на предварителния проект от работната група при МРРБ, одобрен от ресорния заместник-министър на регионалното развитие и благоустройството.

- представена оригинална фактура от ИЗПЪЛНИТЕЛЯ;

- превеждане на сумата съгласно одобрени от Министъра на регионалното развитие и благоустройството „Ред и условия за достъпа на общините до средствата, предвидени в бюджета на Министерството на регионалното развитие и благоустройството по изпълнение на § 123, ал. 3 от Преходните и Заключителни разпоредби към Закона за изменение и допълнение на Закона за устройство на територията за изработване на общи устройствени планове на общини” и Споразумението за финансиране на ОУПО сключено между Община Свиленград и Министерство на регионалното развитие.

3. Окончателно плащане – в размер на 40 % от цената по договора. От окончателното плащане се приспадат направените плащания - аванс и междинно плащане. Плащането се извършва в срок до 30 (тридесет) дни след :

- приемане без забележки на Втори етап: Изработения във фаза Окончателен проект на Общия устройствен план на Община Свиленград (вкл. Окончателна ЕО и ОС), чрез констативен приемо-предавателен протокол подписан между страните;

- представена оригинална фактура от ИЗПЪЛНИТЕЛЯ;

- Влязло в сила Решение на Общински съвет – Свиленград за одобряване на Общия устройствен план на Община Свиленград на основание чл. 127, ал. 6 от ЗУТ, но не по-късно от 29 ноември 2018 г.;

- превеждане на сумата съгласно одобрени от Министъра на регионалното развитие и благоустройството „Ред и условия за достъпа на общините до средствата, предвидени в бюджета на Министерството на регионалното развитие и благоустройството по изпълнение на § 123, ал. 3 от Преходните и Заключителни разпоредби към Закона за изменение и допълнение на Закона за устройство на територията за изработване на общи устройствени планове на общини” и Споразумението за финансиране на ОУПО сключено между Община Свиленград и Министерство на регионалното развитие.

 (5) Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

 (6) При изпълнение на настоящия договор ИЗПЪЛНИТЕЛЯТ и подизпълнителят му (в случай, че има такъв) спазват императивната разпоредба на чл. 115 от ЗОП.

 **Чл.4.**(1) Плащанията по настоящия договор ще се извършват от ВЪЗЛОЖИТЕЛЯТ в български левове, с платежно нареждане по следната банкова сметка на ИЗПЪЛНИТЕЛЯ: БАНКА: ………..

Град/клон ……….

IBAN: ………

BIC: ………...

(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 7 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(3) Счетоводните документи се изготвят и оформят съгласно разпоредбите на Закона за счетоводството.

(4)Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл. 12.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл.5.** (1) ВЪЗЛОЖИТЕЛЯТ има право:

1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация на обществената поръчка и приложените към нея документи;
2. Да проверява изпълнението на настоящия договор по начин, който не възпрепятства или затруднява работата на ИЗПЪЛНИТЕЛЯ;
3. Да бъде осведомяван за хода на изпълнението на услугата, предмет на настоящия договор;
4. Да поиска преработване/доработване от ИЗПЪЛНИТЕЛЯ, без допълнително заплащане на всички материали изготвени при изпълнение на настоящия договор, при пропуски, констатирани по време на съгласувателните процедури или във всички други случаи, когато не са спазени условията на настоящия договор и/или не отговарят на изискванията на ВЪЗЛОЖИТЕЛЯ, и/или на нормативната уредба и/или на Техническата спецификация и/или на Техническото задание за изработване на Общ устройствен план на Община Свиленград и/или на офертата на ИЗПЪЛНИТЕЛЯ.
5. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**Чл.6.** (1) ВЪЗЛОЖИТЕЛЯТ се задължава:

1. Да съдейства за изпълнението на настоящия договор, като своевременно решава всички технически въпроси, възникнали в хода на работата, които са от неговата компетентност, както и да предоставя необходимата и налична информация за целите на качественото изпълнение на договора;

2. Да заплати дължимите суми на ИЗПЪЛНИТЕЛЯ в срока, размерите и при условията на настоящия договор;

3. Да организира приемането на материалите и изработките на дейностите по изпълнението на предмета на договора;

**Чл.7.** (1) ИЗПЪЛНИТЕЛЯТ има право:

1. Да получи уговореното възнаграждение при условията и в сроковете, посочени в настоящия договор.
2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**Чл.8.** (1) ИЗПЪЛНИТЕЛЯТ е задължен:

1. Да изпълни услугата по предмета на настоящия договор качествено, при спазване на уговорените в него срокове, приложими нормативни актове и указания на компетентните органи в съответствие с изискванията на ВЪЗЛОЖИТЕЛЯ, определени в Плановото и Техническото задание за изработване на Общ устройствен план на Община Свиленград, Техническата спецификация на ВЪЗЛОЖИТЕЛЯ, Техническото предложение и Ценовото предложение на ИЗПЪЛНИТЕЛЯ, представляващи неразделна част от настоящия договор. Неспазването на последните се счита за неизпълнение на договора;

2. Да осигури на ВЪЗЛОЖИТЕЛЯ през целия срок на договора регламентиран достъп до всички материали и документи във връзка с изпълнението на договора;

3. Да уведомява своевременно ВЪЗЛОЖИТЕЛЯ писмено при възникване на пречки, които могат да забавят или да направят невъзможно изпълнението на договора;

4. Да присъства при провеждане на обществените обсъждания и други мероприятия, организирани по реда на чл.127 от Закона за устройство на територията;

5. Да представи във фаза „Предварителен проект“ на Общия устройствен план на Община Свиленград и опорен план в изискуемият обхват, обем, мащаб и съдържание, съгласно действащата нормативна уредба и Техническата спецификация на ВЪЗЛОЖИТЕЛЯ заедно със съответните схеми, с Правила и нормативи за прилагане на ОУПО и изготвяне Оценка за съвместимост и на Екологична оценка;

 6. Да отстрани за своя сметка установените неясноти, пропуски и грешки при изпълнение на предмета на настоящия договор в указаните срокове от ВЪЗЛОЖИТЕЛЯ или от компетентен орган след писмено уведомяване;

 7. В случай на обективна необходимост да замени член на експертния екип след предварително съгласуване с Възложителя и одобрението му.

 8. Да представи във фаза „Окончателен проект“ на Общия устройствен план на Община Свиленград с всички допълнение и изменения от фаза „Предварителен проект“, произтичащи от приетите препоръки след обществени обсъждания и издадените становища от компетентните органи съобразно действащото законодателство;

9.Когато ИЗПЪЛНИТЕЛЯТ е обявил в офертата си, че ще изполва подизпълнител/подизпълнители, в срок до 3 дни, считано от датата на сключване на настоящия договор:

 а)ИЗПЪЛНИТЕЛЯТ сключва договор/и за подизпълнение с обявения подизпълнител/подизпълнители. Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на договора;

 б) представя на ВЪЗЛОЖИТЕЛЯ оригинален екземпляр от договора/ите за подизпълнение;

**V. ГАРАНЦИЯ ЗА ИЗПЪЛНЕНИЕ**

**Чл. 9.**(1) Гаранцията за обезпечаване изпълнението на договора е в размер .................. (..............................) лева, представляващи 3% от стойността му.

(2) ИЗПЪЛНИТЕЛЯТ сам избира формата на гаранцията за изпълнение - парична сума, банкова гаранция или застраховка, обезпечаваща изпълнението чрез покритие на отговорността на изпълнителя.

**Чл. 10 .**(1) В случай, че е парична сума, гаранцията се внася по банкова сметка на община Свиленград: IBAN-BG27DEMI92403300034744, BIC-DEMIBGSF при “Търговска банка Д”АД, финансов център Свиленград.

(2) Банковата гаранция за изпълнение се издава в полза на ВЪЗЛОЖИТЕЛЯ и е неотменяема, безусловна и изискуема при първо поискване, в което възложителят заяви, че изпълнителят не е изпълнил задълженията си и/или ги е изпълнил неточно. Банковата гаранция е със срок на валидност равен на срока на договора, удължен с един месец. Текстът й задължително се съгласува с Възложителя.

(3) Застраховката, която обезпечава изпълнението, чрез покритие на отговорността на изпълнителя, е със срок на валидност до изтичане срока на договора, удължен с един месец. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя и не може да бъде използвана за обезпечение на отговорността на изпълнителя по друг договор. Текстът на застраховката се съгласува с Възложителя. Възложителят упражнява правата си по застраховката при условията на проекта за договор.

**Чл. 11.**(1) При липса на възражения по изпълнението на договора ВЪЗЛОЖИТЕЛЯТ освобождава гаранцията по ал. 1 в срок от 30 (тридесет) дни след приключване на изпълнението, без да дължи лихви за периода, през който средствата законно са престояли при него.

(2) ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече 10 (десет) дни.

(3) ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

(4) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

 **VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.12.** (1) В срока на по чл. 2, ал. 2, т. 1 от настоящия договор ИЗПЪЛНИТЕЛЯТ предава на ВЪЗЛОЖИТЕЛЯ чрез завеждане с входящ номер в деловодството на последния, следните материали касаещи Първи етап от техническата спецификация:

1. Изработен във Фаза „Предварителен проект“ на Общ устройствен план на Община Свиленград съдържащ текстови и графични материали (изискуемият обхват, обем, мащаб и съдържание) съгласно чл. 18 от Наредба № 8 от 14.06.2001 г. за обема и съдържанието на устройствените планове, Техническото задание за изработването на проект за общ устройствен план на Община Свиленград, Становището на Министерството на културата и Техническата спецификация;
2. Екологична оценка и оценка на съвместимост, изготвен съгласно Становището на Министерство на културата като отделно приложение;

(2) В срока на по чл. 2, ал. 2, т. 2 от настоящия договор ИЗПЪЛНИТЕЛЯТ предава на ВЪЗЛОЖИТЕЛЯ чрез завеждане с входящ номер в деловодството на последния, следните материали касаещи Втори етап от техническата спецификация:

1. Изработен във Фаза „Окончателен проект“ на Общ устройствен план на Община Свиленград, съдържащ текстови и графични материали на предварителния проект (изискуемият обхват, обем, мащаб и съдържание) съгласно чл. 19 от Наредба № 8 от 14.06.2001 г. за обема и съдържанието на устройствените планове, коригирани и допълнени съобразно решенията на експертните съвети, проведените обществени обсъждания и становищата на заинтересованите централни и териториални администрации, като:

* Текстовите материали към предварителния проект на ОУП се допълват с доклад за изпълнение на препоръките;
* Графичните материали към окончателния проект на ОУП, към които има препоръки и бележки, се изработват наново;

2. Окончателна Екологична оценка и оценка на съвместимост, в случаите че има препоръки и бележки при консултациите с обществеността, заинтересованите органи и трети лица.

**Чл.13.** (1) В десетдневен срок от датите на входящите номера на документите по предходния член, ВЪЗЛОЖИТЕЛЯТ или негови упълномощени представители преглеждат представените документи. В случай, че не е установено несъответствие ВЪЗЛОЖИТЕЛЯТ и ИЗПЪЛНИТЕЛЯ или техни упълномощени лица подписват констативен приемо-предавателен протокол. В случай на установено несъответствие, то се отбелязва със забележка в протокола, която включва указания и срок за неговото отстраняване и подлежи на проверка по горепосоченият ред.

(2) Прегледът по ал.1 не освобождава ИЗПЪЛНИТЕЛЯ от отговорност за предаване на верни и технически точни документи.

**Чл.14.** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**Чл.15.** ВЪЗЛОЖИТЕЛЯТ има право:

1. Да приеме изпълнението на предмета на договора или на отделни дейности от него без забележки;
2. Да отложи приемането или определи допълнителен срок за доработване, ако установи, пропуски и/или недостатъци, които са отстраними;
3. Да откаже приемането поради съществени неотстраними пропуски и недостатъци и да прекрати договора.

 **VІІ. ПРАВА ВЪРХУ РЕЗУЛТАТИТЕ ОТ ДОГОВОРА**

**Чл.16.** ВЪЗЛОЖИТЕЛЯТ получава изключително право на използване на резултатите от изпълнението на договорната задача в страната и чужбина.

**Чл.17.** ИЗПЪЛНИТЕЛЯТ няма да публикува никаква информация във връзка с договора, независимо дали е въз основа на данни и материали на ВЪЗЛОЖИТЕЛЯ или друго, без негово предварително писмено съгласие.

**VІІІ. НЕУСТОЙКИ И ОБЕЗЩЕТЕНИЯ**

**Чл.18.** (1) При не спазване от страна на ИЗПЪЛНИТЕЛЯ на който и да е от сроковете по чл. 2 от настоящия договор, последният дължи на ВЪЗЛОЖИТЕЛЯ неустойка в размер на 0,5% от цената на договора без ДДС за всеки просрочен ден.

 (2) Ако забавата за предоставяне на услугата продължи повече от 40 календарни дни, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20 % от цената на договора без ДДС.

 (3) При частично неизпълнение или лошо изпълнение на възложената работа, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 30% от цената на договора без ДДС.

 (4) Неустойките по предходните алинеи могат да се прихващат от ВЪЗЛОЖИТЕЛЯ от дължимите плащания към ИЗПЪЛНИТЕЛЯ.

**Чл.19.** Дължимите неустойки, уговорени в настоящият раздел не лишават ВЪЗЛОЖИТЕЛЯ от възможността да търси други обезщетения и/или да се възползва от други възможности, предоставени му от закона.

**Чл.20.** Всички санкции, наложени от компетентните органи, за нарушение на нормативни актове и/или обезщетения за вреди, нанесени на трети лица, по вина на работници и служители на ИЗПЪЛНИТЕЛЯ са за негова сметка.

 **ІX. ПРЕКРАТЯВАНЕ НА ДОГОВОРА**

**Чл.21.** (1). Настоящият договор се прекратява:

1. С неговото изпълнение;
2. При настъпване на обективна невъзможност за изпълнение на възложената работа;
3. Със 10-дневно писмено предизвестие от изправната страна до неизправната, в случай на неизпълнение на поетите с договора задължения;
4. При обявяване в несъстоятелност на ИЗПЪЛНИТЕЛЯ или при прекратяване на дейността му;
5. По взаимно съгласие между страните, изразено в писмена форма;
6. Едностранно от ВЪЗЛОЖИТЕЛЯ с 10-дневно писмено предизвестие до ИЗПЪЛНИТЕЛЯ.
7. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.
8. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**Чл.22**.(1) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. Забави изпълнението на някое от задълженията си по договора с повече от 30 дни;

2. Не отстрани в разумен срок, определен от ВЪЗЛОЖИТЕЛЯ, констатирани недостатъци;

3. Не изпълни точно някое от задълженията си по договора.

4.Използва подизпълнител, без да е декларирал това в офертата си, или използва подизпълнител, което е различен от този, който е посочен в офертата му.

5. В случаите по чл. 118, ал. 1 от ЗОП

 **X. НЕПРЕДВИДЕНИ ОБСТОЯТЕЛСТВА**

**Чл.23**.(1) Страните на настоящия договор не дължат обезщетение за претърпени вреди и загуби, в случай че последните са причинени от непредвидени обстоятелства.

(2) В случай че страната, която е следвало да изпълни свое задължение по договора, е била в забава, тя не може да се позовава на непредвидени обстоятелства;

(3) Страната, засегната от непредвидени обстоятелства, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 3 дни от настъпването на непредвидените обстоятелства. При неуведомяване се дължи обезщетение за настъпилите от това вреди.

(4) Докато траят непредвидените обстоятелства, изпълнението на задълженията на свързаните с тях насрещни задължения се спира.

**ХІ. ЗАКЛЮЧИТЕЛНИ РАЗПОРЕДБИ**

**Чл.24.** Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.

**Чл.25.** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**Чл.26.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл.27**. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**Чл.28.** За всички неуредени в този договор въпроси се прилагат разпоредбите на действащото законодателство.

**Чл.29.** Нито една от страните няма право да прехвърля правата и задълженията, произтичащи от този договор, на трета страна.

Настоящият договор се сключи в три еднообразни екземпляра – два за Възложителят и един за Изпълнителя.

**ВЪЗЛОЖИТЕЛ: ИЗПЪЛНИТЕЛ:**

…………………................................... .............................................................. /инж. Георги Манолов -

Кмет на Община Свиленград/ /.................................................... /

Директор Дирекция “БФАИО” и

Гл.счетоводител:....................................

 /Валя Здравкова/

гл.юрисконсулт: .......................................

 /Янка Грудева/